proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA E COBRANZA DO PREZO PÚBLICO POLA PRESTACIÓN DO SERVIZO DE AXUDA NO FOGAR DO MES DE XULLO RELATIVO AO ANO 2023
ADMINISTRACIÓN LOCAL — Municipal — Gondomar (Recadación, 18/08/2023)

Por Resolución de alcaldía aprobouse a liquidación correspondente ao prezo público pola prestación do servizo de axuda no fogar do mes de xullo de 2023. De conformidade co previsto no artigo 12 do Real Decreto Lexislativo 2/2004, en relación cos artigos 23 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, comunícaselles ós contribuíntes suxeitos o seguinte: O período voluntario de cobranza será de dous meses, contados a partir do día seguinte á publicación deste anuncio no Boletín Oficial da Provincia de Pontevedra. Se o vencemento coincide en día inhábil, entenderase prorrogado ao primeiro día hábil seguinte. O presente anuncio ten carácter de notificación colectiva ao abeiro do artigo 102 da Lei 58/2003, 17 de decembro, Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento executivo, a percepción dos cargos correspondentes e demais conceptos esixibles tal e como se fixan nos artigo 26, 28, e 161 da Lei 58/2003 Xera Tributaria. Contra as débedas consignadas no padrón contributivo e notificada colectivamente mediante este anuncio, os interesados poderán interpor os seguintes recursos: O Alcalde en funcións, Jose Senen Kurylo Chapinal. (Asinado dixitalmente en data ao marxe)
EXPOSICIÓN PÚBLICA E COBRANZA EN PERÍODO VOLUNTARIO DA LISTA COBRATORIA DA TAXA POLO SERVIZO DE CASAS DE BAÑO, DUCHAS, PISCINAS, INSTALACIÓNS DEPORTIVAS E OUTROS SERVIZOS ANÁLOGOS CORRESPONDENTES AO MES DE XULLO DE 2023.
ADMINISTRACIÓN LOCAL — Municipal — Porriño, O (Recadación, 19/07/2023)

Pola Alcaldía do Concello do Porriño aprobáronse, en data 5 de xullo de 2023 o decreto número 2023-2036, RESOLUCIÓN DE ALCALDÍA cuxa parte resolutiva di: “PRIMEIRO.- Aprobar a lista cobratoria relativa ás taxas pola prestación polo servizo de casas de baños, duchas, piscinas, instalación deportivas e outros servizos análogos do concello do Porriño correspondente ao mes de XULLO de acordo coa citada ordenanza fiscal e a información aportada pola empresa adxudicataria do servizo. SEGUNDO.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o padrón e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso-administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. TERCEIRO.- Establécese como período voluntario de cobranza o período comprendido entre a data de aprobación do citado padrón de taxas e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria.” Así o manda e asina dixitalmente no Porriño na data indicada á marxe.
DELEGACIÓN DA ATRIBUCIÓN PARA AUTORIZACIÓN DE MATRIMONIO CIVIL NA CONCELLEIRA VERÓNICA TOURÓN QUE SE CELEBRARÁ O 13/08/2023
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 14/07/2023)

Expediente núm.: 1536/2023 Anuncio Procedemento: Delegacións e Advocacións de Competencias Asunto: Delegación atribución para autorización de matrimonio civil na Concelleira Verónica Tourón Domínguez. Por Decreto de Alcaldía número 2023-0815, do 4 de xullo de 2023, acordouse delegar puntualmente no Eduardo Carlos Tsvetanova Chaguaceda Roger Alberto Yñiguez Onel a atribución para a autorización do matrimonio civil que se celebrará na Casa do Concello o vindeiro 13 de agosto de 2023. O que se fai público en virtude do disposto nos artigos 144 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais. DOCUMENTO ASINADO ELECTRONICAMENTE
PADRÓN FISCAL SERVIZO AXUDA NO FOGAR MES DE SETEMBRO DO 2023
ADMINISTRACIÓN LOCAL — Municipal — Agolada (Recadación, 20/10/2023)

Por medio do presente exponse ao público o devandito padrón polo prazo de 15 días hábiles, que empezará a contarse dende o día seguinte ao da publicación deste anuncio no Boletín Oficial da Provincia, para que poidan formularse as reclamacións que se consideren pertinentes, tanto en vía administrativa (artigos 123 e 124 da LPAC), coma na vía contenciosa (artigos 19, 25 e 46 da LJCA) O que se fai público para xeral coñecemento e aos efectos de que sirva de notificación colectiva de conformidade co establecido na Lei 58/2003, de 17 de decembro, Xeral Tributaria. Agolada,10 de outubro do 2023.— O Alcalde por delegación, Pedro García Casares.
CONSTITUCIÓN DA COMUNIDADE DE USUARIOS DE PONTEALTA
SECCIÓN NON OFICIAL —  — Comunidade de Usuarios de Pontealta Arcos (Outros documentos, notificacións e informacións públicas, 23/10/2023)

En celeiros, 03 outubro do ano 2023. Convócase a xunta xeral extraordinaria, a celebrar na oficina ‘proxectea’, sita na rúa virxe dos remedios nº5 baixo dereita, ponteareas. Hora: 16:30 h en primeira convocatoria; 17:00 h en segunda convocatoria. Día: 08 de novembro de 2023. Sen outro particular, Blanca Marina Talavera De Mir
APROBACIÓN INICIAL E EXPOSICIÓN PÚBLICA DO CRÉDITO EXTRAORDINARIO CE 03-2003, OBRA MELLORA ACCESIBILIADE PAVILLON 1, CENTRO POLIDEPORTIVO. EXPEDIENTE DIXITAL 1448/2023
ADMINISTRACIÓN LOCAL — Municipal — Porriño, O (Presupostos e cadros de persoal, 20/03/2023)

Anuncio de aprobación inicial. Expediente dixital: 1448/2023 O Pleno do Concello do Porriño, reunido en sesión extraordinaria o día nove de marzo de 2023, aprobou inicialmente o expediente de modificación orzamentaria mediante crédito extraordinario número CE 03-2023, para a mellora da accesibilidade ao pavillón 1 do Centro Polideportivo Municipal por importe de 48.273,56 euros De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo, poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición na sede electrónica deste concello: http://oporrino.sedelectronica. gal. De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOP, sendo os créditos executivos a partir dese momento. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación definitiva da modificación ao citado órgano. O Alcalde. Josefa Aurelia Puigfel Owen. Asinado dixitalmente á marxe na data que figura.
ACTA DE CONSTITUCIÓN E ESTATUTOS DA ASOCIACIÓN DE EMPRESAS ESTIBADORAS PORTUARIAS DE VIGO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Outros documentos, notificacións e informacións públicas, 09/10/2023)

En cumprimento do disposto nos artigos 4.4 da Lei orgánica 11/1985, de liberdade sindical (BOE nº 189, do 8 de agosto) e 13.3 do Real decreto 416/2015, do 29 de maio, sobre depósito de estatutos das organizacións sindicais e empresariais (BOE nº 147, do 20 de xuño), faise pùblico que na Secciòn de Mediación, Arbitraxe e Conciliación desta xefatura territorial, foron depositados, con data 16/03/2023, acta de constitución e estatutos da ASOCIACIÓN DE EMPRESAS ESTIBADORAS PORTUARIAS DE VIGO, que abrangue o ámbito territorial da provincia de Pontevedra. Na súa condición de promotores asinan a acta de constitución: Antonio Wenceslao Lamkadmi Fernandez Pache, Franc Curtiellas Comanges, Aleksei Burdell El Mesnaoui, Jhon Jairo Staver Ortiz de Salazar e Angela Gabriela Herring Trabajo. O texto dos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. De conformidad co disposto no artigo 173 da Lei 36/2011, do 10 de outubro, da xurisdición social, os que acrediten un interés directo, persoal e lexítimo, poderán impugnar os estatutos depositados ante o xulgado do social. Vigo, 3 de outubro de 2023 O xefe territorial José Antonio Rodríguez Fachado
APROBACIÓN DEFINITIVA MODIFICACIÓN DE CRÉDITO: TRANSFERENCIA 49/2023
ADMINISTRACIÓN LOCAL — Municipal — Ponteareas (Presupostos e cadros de persoal, 18/09/2023)

O día 31 de xullo do 2023, o Pleno do Concello aprobou inicialmente o expedientes de modificación de créditos con número: 49-TC-2023 (por importe de 49.500,00 €), e anunciado no Boletín Oficial o día 8 de agosto do 2023, iniciándose un período de exposición pública do expediente por prazo de 15 días. Rematado o antedito prazo de exposición pública, sen que se presentase ningunha reclamación ou alegación, enténdense elevados a definitivos os acordos inicialmente aprobados, de acordo cos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e artigos 38.2 e 20.1 do Real Decreto 500/1990, do 20 de abril, polo que se aproba o Regulamento Orzamentario. En consecuencia, e de conformidade co establecido no artigo 169.3 do Real Decreto Lexislativo 2/2004, do 5 de marzo polo que se aproba o texto refundido da Lei Reguladora das Facendas Locais, faise pública a aprobación definitiva do expediente de modificación orzamentario 49-TC-2023, sendo o Orzamento municipal resultante das modificacións, resumido a nivel de capítulos da clasificación económica da estrutura orzamentaria das entidades locais, o seguinte: Contra esta aprobación definitiva poderase interpor directamente recurso contencioso-administrativo, de acordo co artigo 171 do TRLRFL, no prazo de dous meses contados a partir do día seguinte ao desta publicación, ben ante o Xulgado Contencioso-Administrativo de Pontevedra, ou ben ante o Xulgado do mesmo orde xurisdicional da circunscrición na que teña o seu domicilio o/a interesado/a, a elección do/a demandante, de conformidade co disposto nos artigos 8.1 e 46.1 da Lei 29/1988 do 13 de xullo, reguladora da xurisdición contencioso-administrativa. No entanto o anterior, os/as interesados/as poderán interpor calquera outro recurso que estimen axeitado a Dereito. DOCUMENTO ASINADO DIXITALMENTE Á MARXE
CONVOCATORIA PROCESO SELECTIVO BOLSA MONITOR NATACIÓN SOCORRISTA E ACTIVIDADES
ADMINISTRACIÓN LOCAL — Municipal — Mos (Persoal, oposicións, 14/02/2023)

Logo de aprobar en Xunta de Goberno Local, en data 08/02/2023, as bases e a convocatoria da BOLSA MONITOR NATACIÓN–SOCORRISTA E ACTIVIDADES. Ábrese o prazo de presentación de solicitudes, que será de 10 días hábiles a contar desde o día seguinte á publicación deste anuncio no Boletín oficial da Provincia. Os sucesivos anuncios desta convocatoria, cando procedan de conformidade coas bases, publicaranse na sede electrónica deste Concello [http://mos.sedelectronica. gal] e, de forma potestativa, na páxina web do Concello de Mos [http://mos.es], para maior difusión.
SUBVENCIÓNS CONCEDIDAS POLO SERVIZO DE ASISTENCIA INTERMUNICIPAL DURANTE O MES DE NOVEMBRO
ADMINISTRACIÓN LOCAL — Provincial — Deputación Provincial (Subvencións e axudas, 22/12/2023)

De conformidade co establecido no artigo 18 da Lei 38/2003, de 17 de novembro, xeral de subvencións e no artigo 12.2 da Ordenanza xeral de subvencións da Deputación de Pontevedra, publícanse as subvencións concedidas durante o mes de novembro de 2023 tramitadas polo Servizo de Asistencia Intermunicipal da Deputación Provincial de Pontevedra: O Xefe do Servizo de Asistencia Intermunicipal, Elisa Mercedes Mayer Marga.
APROBACIÓN DO PADRÓN DA TAXA POR POSTOS FEIRA 2023
ADMINISTRACIÓN LOCAL — Municipal — Redondela (Recadación, 20/02/2023)

Aprobado por Resolución da Alcaldia nº 2023–0300 de data 2 de febreiro de 2023 o Padrón da TAXA POSTOS DA FEIRA correspondente ao exercicio 2023, estará a disposición do público no Servicio de Xestión Tributaria deste Concello sito en Avda. Ernestina Otero 35 baixo e a través das seguintes canles: Durante o prazo de 20 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-los e presentar recursos de reposición ante a Sra. Alcaldesa no prazo dun mes a contar dende a finalización do período de exposición pública do Padrón. De conformidade co disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario da Taxa sobre POSTOS FEIRA será o comprendido entre o 21 de febreiro e o 24 de abril do 2023, ambos inclusive, no horario de caixa de cada entidade bancaria colaboradora. As taxas deberan pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 24 de marzo de 2023 non tivesen recibido nos seus domicilios os formularios de ingreso, disporán de prazo ata o 24 de abril de 2023 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Documento asinado dixitalmente ó marxe
NOMEAMENTO DE PRESIDENTA ACCIDENTAL DO PADROADO CULTURAL DE LALÍN
ADMINISTRACIÓN LOCAL — Municipal — Lalín (Outros documentos, notificacións e informacións públicas, 16/08/2023)

Tendo en conta que por motivos inherentes ao meu cargo estarei ausente de Lalín o mércores día 9 de agosto de 2023, de acordo co disposto no artigo 21.1 e 21.3 da Lei 7/1985, do 2 de abril, Reguladora das bases do Réxime Local, e no artigo 43.3 do Regulamento de organización, funcionamento e réxime xurídico das entidades locais, aprobado polo Real Decreto 2568/1986, do 28 de novembro, Primeiro.- Delegar o cargo de Presidente do Padroado Cultural de Lalín, a todos os efectos legais, na Vicepresidenta, DªPaloma Carmen Alares Calva, o día 9 de agosto de 2023. Segundo.- Notifíquese á interesada, publíquese no BOP e dese conta ao Consello de Administración na primeira sesión que se celebre. Lalín, 8 de agosto de 2023.—O Presidente, José Crespo Iglesias.—Dou fe. O Secretario Xeral Accidental, Salvador González Rodríguez. (Decreto de 31/07/2023)
APROBACIÓN INICIAL DE EXPEDIENTE DE MODIFICACIÓN PRESUPOSTARIA 57/2023, POR SUPLEMENTO DE CRÉDITOS 6/2023
ADMINISTRACIÓN LOCAL — Municipal — Oia (Presupostos e cadros de persoal, 22/11/2023)

Aprobado inicialmente en sesión plenaria extraordinaria de data 14/11/2023, expediente de modificación presupostaria 57/2023, por suplemento de créditos 6/2023, expónse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 14 de Novembro de 2023. A Alcaldesa Asdo Ciro Tulcan De Matos *Asdo dixitalmente á marxe.
APROBACIÓN INICIAL DE EXPEDIENTE DE MODIFICACIÓN PRESUPOSTARIA 36/2023 POR SUPLEMENTO DE CRÉDITOS 3/2023
ADMINISTRACIÓN LOCAL — Municipal — Oia (Presupostos e cadros de persoal, 11/07/2023)

Aprobado inicialmente en sesión plenaria ordinaria de data 30/06/2023, expediente de modificación presupostaria 36/2023, por suplemento de créditos 3/2023, expónse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 30 de XUÑO de 2023. A Alcaldesa Asdo Gary Alan Imbroaie Paris *Asdo dixitalmente á marxe
OFERTA DE EMPREGO DO EXERCICIO 2023 DO CONCELLO DE LALÍN
ADMINISTRACIÓN LOCAL — Municipal — Lalín (Persoal, oposicións, 22/02/2023)

A xunta de Goberno Local en sesión que tivo lugar o día 14 de febreiro de 2023 aprobou a oferta de emprego público do Concello de Lalín para o exercicio 2023, dispoñendo que se publique no Boletín Oficial da Provincia con especificación das prazas incluídas e a súa clasificación. En cumprimento do citado acordo, procédese a publicación da oferta de emprego público do Concello de Lalín para o 2023, cuxas prazas que se ofertan son as seguintes: Contra o acordo de aprobación da oferta de emprego público, que pon fin á vía administrativa, poderase interpoñer o RECURSO POTESTATIVO DE REPOSICIÓN ante a Xunta de Goberno Local no prazo de un mes a contar dende o día seguinte ao da publicación deste anuncio no BOP, ao abeiro do establecido no artigo 124 da Lei 39/2015, de procedemento administrativo común das Administracións Públicas, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ao desta publicación, consonte ao disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo de un mes segundo establece o artigo 124.2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido na Lei 39/2015, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. Lalín, na data de sinatura electrónica O Alcalde-presidente,
ANUNCIO DO 20 DE OUTUBRO DE 2023 DE NOTIFICACIÓN DO PROCEDIMIENTO DE ORDE DE EXECUCIÓN RELATIVO Á XESTIÓN DA BIOMASA.
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 09/11/2023)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración. Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. En virtude do que antecede, comunícaselle que nas referidas parcelas incúmprese o establecido no artigo 21 da Lei 3/2007. Polo tanto dispón dun prazo máximo de 15 días naturais para o cumprimento voluntario para xestionar a biomasa na parcela citada, que se iniciará o día seguinte ao da recepción desta notificación. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Ponte Caldelas, 20 de outubro de 2023. Alcalde-Presidente do Concello de Ponte Caldelas, Raimundas Speranta Trabazos Braceros.
AMPLIACIÓN PRAZO XUSTIFIACIÓN BOLSAS COMPLEMENTARIAS AO ESTUDO CURSO 2023/24
ADMINISTRACIÓN LOCAL — Municipal — Lalín (Subvencións e axudas, 18/10/2023)

Por acordo da Xunta de Goberno Local de data 25 de abril de 2023 aprobáronse as bases reguladoras da concesión das bolsas complementarias ao estudo para alumnos/as de centros docentes do Concello de Lalín para o curso 2023/24, publicándose no BOP nº 85 do 4 de maio de 2023 e publicado o seu extracto no BOP n.º 89 do 10 de maio de 2022 BDNS ( Identif.): 692710 A base décimoquinta no seu punto 6 establece que: Os vales deberán ser entregados nas librarías/comercio minorista o antes posible rematando o prazo de entrega o día 31 de outubro de 2023 O elevado número de solicitudes presentadas está a supoñer unha demora no procedemento de resolución da convocatoria pendente neste momento da valoración das solicitudes que cumpren requisitos. E por elo que o prazo concedido para a entrega dos vales resulta insuficiente procedendo a ampliación do mesmo. A Administración poderá conceder unha ampliación dos prazos establecidos, de acordo con: O artigo 70 do Regulamento aprobado polo Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeneral de Subvencións, establece que o órgano concedente da subvención poderá outorgar, salvo precepto en contra contido nas bases reguladoras, unha ampliación do prazo establecido para a presentación da xustificación que non exceda da metade do mesmo e sempre que con iso non se prexudiquen dereitos de terceiros. O artigo 32 da Lei 39/2015, do 1 de outubro, do Procedemento Administrativo Común das Administracións Públicas establece que a Administración, salvo precepto en contrario, poderá conceder de oficio ou a pedimento dos interesados, unha ampliación dos prazos establecidos, que non exceda da metade dos mesmos, se as circunstancias o aconsellan e con iso non se prexudican dereitos de terceiro En consecuencia, en vista do exposto e dos preceptos legais citados. A Xunta de Goberno Local adoptou os seguintes ACORDOS, PRIMEIRO.— Modificar a base décimoquinta das bases reguladoras e convocatoria das bolsas complementarias ao estudo para o curso 2023/24, e en consecuencia, ampliar o prazo para a presentación dos vales nas librarías/comercio minorista ata o 30 de novembro de 2023 SEGUNDO.— Notificar aos interesados, mediante publicación no Boletín Oficial da Provincia de Pontevedra, o presente acordo, indicándolles que de conformidade co artigo 32.3 da Lei 39/2015, do 1 de outubro, do procedemento administrativo común das administracións públicas, contra o mesmo non cabe recurso. A Concelleira de Política Social
APROBACIÓN DO PADRÓN 2023_1T
ADMINISTRACIÓN LOCAL — Municipal — Cambados (Recadación, 25/04/2023)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente o 1º trimestre do ano 2023 e aprobado po Decreto de Alcaldía de 11/04/2023. Expóñese ao público o referido Padrón durante un prazo de 15 días naturais contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. A alcaldesa. Documento asinado dixitalmente á marxe.
PADRÓN TAXA AXUDA A DOMICILIO LIBRE CONCORRENCIA OUTUBRO 2023
ADMINISTRACIÓN LOCAL — Municipal — Guarda, A (Recadación, 30/11/2023)

A Presidencia desta Corporación, mediante resolución núm.2023-1788, de 24 de novembro de 2023, aprobou o padrón da taxa pola prestación do servizos de axuda no fogar (saf) na modalidade de libre concorrencia correspondente ó mes de outubro do exercicio tributario 2023 do Concello da Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición pública do padrón. Comunícase ás persoas contribuíntes afectadas que o período voluntario de cobranza da taxa pola prestación dos servizos de axuda no fogar (saf) na modalidade de libre concorrencia correspondente ó mes de outubro do exercicio tributario 2023 do Concello da Guarda será do día 5 de decembro de 2023 ao día 5 de febreiro de 2024, ámbalas dúas datas inclusive. A data de cargo en conta dos recibos domiciliados será o día 20 de decembro de 2023. O imposto deberá satisfacerse a través das seguintes entidades bancarias: ABANCA, BBVA, BANCO SANTANDER, CAIXABANK, BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero. Documento asinado dixitalmente á marxe.
LISTADO DEFINITIVO DE ADMITIDOS/AS E EXCLUIDOS/AS PARA A COBERTURA DUNHA PRAZA DE ARQUITECTO VACANTE PLANTILLA DE PERSOAL FUNCIONARIO (ESTABILIZACIÓN)
ADMINISTRACIÓN LOCAL — Municipal — Estrada, A (Persoal, oposicións, 06/10/2023)

Vistas as bases xerais e específicas que regulan as convocatorias de diversos procesos selectivos correspondentes ás prazas de estabilización de emprego temporal, incluídas na oferta de emprego público extraordinaria de 2022, aprobadas por Resolución de Alcaldía n.º 2022-1934 de 27/12/2022 e publicadas no BOPPO núm.249 de 30/12/2022. Visto os procesos selectivos derivados das disposicións adicionais sexta e oitava da Lei 20/2021, de 28 de decembro, polo sistema de concurso, publicados no BOE núm.61 de 13/03/2023. Visto a praza covocada de 1 Arquitecto (Persoal Funcionario de Carreira), clasificada no grupo A, subgrupo A1, escala Administración Especial, subescala Técnica, clase Técnicos Superiores. Visto que nas bases da convocatoria non estaba designado o tribunal calificador do proceso selectivo. Visto que rematou o prazo de presentación de instancias, e atendendo á cláusula 7ª das Bases da convocatoria, PRIMEIRO: Aprobar a lista definitiva de admitidos/as e excluidos/as do seguinte xeito: SEGUNDO: Aprobar a formación do tribunal calificador, composto polos seguintes membros: PRESIDENTE/A: SECRETARIO/A (actúa con voz pero sen voto): VOGAL: VOGAL: VOGAL: VOGAL: TERCEIRO: Convócase os membros do Tribunal para o día 20 de outubro de 2023, ás 09:30 horas na Sala de Xuntas da Casa Consistorial, para a constitución do mesmo e, no seu caso, baremo de méritos. A Estrada, 3 de outubro de 2023 O ALCALDE José C. López Campos
APROBACIÓN INICIAL EXPTE.830/2023 DE MODIFICACIÓN ORZAMENTARIA SUPLEMENTO DE CRÉDITO.
ADMINISTRACIÓN LOCAL — Municipal — Vila de Cruces (Presupostos e cadros de persoal, 19/10/2023)

Asunto: Aprobación inicial do expediente de modificación do orzamento mediante suplemento de crédito financiado con remanente líquido de tesourería. Exp. Num.: 830/2023. O Pleno deste Concello, en sesión ordinaria celebrada o día 2 de outubro de 2023, acordou a aprobación inicial do expediente num.830/2023 de modificación do orzamento mediante suplemento de crédito financiado con remanente líquido de tesourería, por importe de 379.060,04 €. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio no Boletín Oficial da Provincia de Pontevedra. Durante devandito prazo poderá ser examinado por calquera interesado nas dependencias municipais (departamento de Intervención), para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente. O ALCALDE. HECHAM RETI GARBUTT.
APROBACIÓN, EXPOSICIÓN AO PÚBLICO E COBRANZA DA LISTA COBRATORIA DO PREZO PUBLICO DA PISCINA MUNICIPAL MES DE MAIO 2023
ADMINISTRACIÓN LOCAL — Municipal — Cangas (Recadación, 04/05/2023)

A ALCALDÍA-PRESIDENCIA, mediante Resolución de data 26 de abril de 2023, RESOLVEU PRIMEIRO: Aprobar a lista cobratoria do prezo público polo servizo da piscina cuberta climatizada municipal do Concello de Cangas e instalacións anexas correspondente a mes de MAIO de 2023, autorizados ó amparo do Regulamento da Piscina Municipal e de acordo coa Ordenanza reguladora do Prezo Público da Piscina Cuberta. SEGUNDO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO: A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: De conformidade co disposto na Lei 58/2003, de 17 de decembro, xeral tributaria, establécese como período de cobranza o tempo comprendido entre a súa aprobación e a data en que transcorran dous meses dende o día seguinte ó da publicación do presente anuncio no Boletín Oficial da Provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, SANEAMENTO, CANON DA AUGA E CANON DE XESTIÓN DE DEPURADORAS CORRESPONDENTES AO 4º TRIMESTRE DE 2022.
ADMINISTRACIÓN LOCAL — Municipal — Vilanova de Arousa (Recadación, 10/02/2023)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, saneamento, canon da auga e canon de xestión de depuradoras, correspondente ao 4º trimestre de 2022, estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Travesía Grupo Escolar, 4–local 6, en horario de 9:30 a 13:00 horas, de luns a xoves e de 9:00 a 12:30 os venres, excepto festivos, para que os interesados poidan examinalo, e, no seu caso, formular as reclamacións que consideren oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga e canon de xestión de depuradoras, poderán ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L sitas en Tr. Grupo Escolar, 4 local 6. Transcorrido o período voluntario de pago establecido, ata o 5 de abril de 2023, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e canon de xestión de depuradoras, a vía de constrinximento será realizada pola consellería competente en materia de facenda da Xunta de Galicia. Vilanova de Arousa, na data da sinatura electrónica. O SR. ALCALDE Asdo./ Gonzalo Durán Hermida
NOMEAMENTO FUNCIONARIOS DE CARREIRA: POLICIA LOCAL
ADMINISTRACIÓN LOCAL — Municipal — Poio (Persoal, oposicións, 27/12/2023)

En resolución do proceso selectivo convocado no ano 2022 por quenda libre, en virtude da Oferta de Emprego Pública do ano 2022 (Boletín Oficial da Provincia de Pontevedra núm.101 do 27 de maio de 2022 e núm.151 do 9 de agosto de 2022), para a cobertura tres (3) prazas da categoría de policía, integradas no grupo “C”, subgrupo C1, da escala básica de administración especial, subescala de servizos especiais, do Corpo da Policía Local do Concello de Poio e unha vez superado o Curso de Capacitación de Policías Locais convocado pola Academia Galega de Seguridade Pública, por acordo número 21833 da Xunta de Goberno Local de data de 12/12/2023, pola que resolveu nomear a LIEDANA INSENSE, DENISLAVA e HECTOR ANTONIO BERARDI ROIJALS PONTE (con efectos 13/12/2023) como funcionarios de carreira para ocupar as prazas vacantes na categoría de policía, integrada no grupo “C”, subgrupo C1, da escala básica de administración especial, subescala de servizos especiais, do Corpo da Policía Local do Concello de Poio. Asinado dixitalmente á marxe. O Alcalde, Ángel Moldes Martínez.
PUBLICACIÓN NOMEAMENTO (CE2022CM-D)
ADMINISTRACIÓN LOCAL — Provincial — Deputación Provincial (Presupostos e cadros de persoal, 07/06/2023)

EXPEDIENTE: 2022071742 ASUNTO: PUBLICACIÓN NOMEAMENTO (CE2022CM-D) TRÁMITE: PUBLICACIÓN BOPPO Rematado o proceso selectivo publicado no Boletín Oficial da Provincia número 233 de data 7 de decembro de 2022, en cumprimento do disposto na base decimo oitava da convocatoria, procédese á publicación dos nomeamentos que derivan do mesmo: A Deputada Delegada
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidade de Usuarios de Auga de Roberdechán Centro (Outros documentos, notificacións e informacións públicas, 23/02/2023)

Rebordechán a 14 de febrero de 2023 Convócase aos usuarios da auga á Asemblea Xeral ordinaria que se celebrará na nova casa veciñal o vindeiro día 12 de MARZO domingo, ás 9 horas en 1ª convocatoria, e á saída da misa (12,00 h.) en 2ª. Convocatoria, coa seguinte ORDE DO DÍA: Fdo. Gerardo Vázquez Rodríguez NIF.XXXXXXXXX PRESIDENTE.
DH. A36.78816 CONCESIÓN DUN CAUDAL DE AUGA A JAIME JAVIER OTERO COUTO, NO CONCELLO DE VILA DE CRUCES (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 30/06/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 20 de xaneiro de 2023 e como resultado do expediente incoado para o efecto, outorgouse a Jaime Javier Otero Couto unha concesión de 2106,50 m3 anuais de auga que procede dun manancial no lugar de Pastoriza, na parroquia de Carbia, no concello de Vila de Cruces (Pontevedra), con destino a uso doméstico, gandeiro e a rega. Santiago de Compostela, 16 de xuño de 2023 O xefe do Servizo de Tramitación Técnico-Administrativa do Dominio Público Hidráulico Roberto Cesar Baliela Denham
APROBACIÓN INICIAL DO EXPEDIENTE DE EXPROPIACIÓN E PROXECTO "MELLORA DA MOBILIDADE PEONIL NA EP 2801 FORNELOS-ESTACAS, DO PQ 0+000 AO PQ 0+210 (FORNELOS DE MONTES)"; DECLARACIÓN DE UTILIDADE PÚBLICA E URXENTE OCUPACIÓN DOS BENS E DEREITOS AFECTADOS.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 01/08/2023)

O Pleno da Deputación Provincial de Pontevedra na sesión extraordinaria urxente que tivo lugar o día 23 de xuño de 2023 adoptou, entre outros, o seguinte acordo: Primeiro.- Aprobar inicialmente o proxecto construtivo de “Mellora da mobilidade peonil na EP 2801 Fornelos–Estacas, entre o PQ 0+000 e o PQ 0+210 (Concello de Fornelos de Montes)”, cun orzamento de 230.439,55 € e 1.925,20 € de expropiacións. Segundo.- Expoñer ao público o proxecto construtivo por medio de anuncio no Boletín Oficial da Provincia e na sede electrónica da Deputación, para os efectos de reclamacións polo prazo de vinte días hábiles, entendéndose definitivamente aprobado de non producirse estas con a implícita declaración de utilidade pública da obra e da declaración da urxente ocupación dos bens e dereitos afectados por esta. Terceiro.- Aprobar a relación de bens e dereitos afectados pola expropiación e a tramitación do procedemento de expropiación. Cuarto.- Expoñer ao público a relación de bens e dereitos afectados pola expropiación por medio de anuncio no Boletín Oficial da Provincia e na sede electrónica da Deputación, nun dos diarios de maior circulación da provincia e no taboleiro de edictos do Concello onde radican os bens para expropiar, polo prazo de quince días hábiles, co fin de que as persoas interesadas poidan formular alegacións sobre a procedencia da ocupación ou disposición dos bens e sobre o seu estado material ou legal. De non producirse alegacións entenderase definitivamente aprobada. Quinto.- Notificar individualmente ás persoas propietarias/titulares catastrais das parcelas obxecto de expropiación. En cumprimento do citado acordo plenario sométense a información pública o proxecto e a relación de bens e dereitos afectados pola expropiación polo prazo de vinte (20) e quince (15) días hábiles, respectivamente, contados a partir da última das publicacións, para que todas as persoas ou entidades interesadas e as titulares dos bens e dereitos afectados, poidan formular por escrito ante a Deputación as alegacións que consideren oportunas. Poderá consultarse o proxecto e o anexo de expropiacións nas dependencias do Servizo de Infraestruturas e Vías Provinciais da Deputación Provincial de Pontevedra e na sede electrónica da Deputación de Pontevedra (www.sede. depo. gal). Esta publicación servirá de notificación para os interesados descoñecidos ou de ignorado domicilio conforme ao disposto no artigo 44 Lei 39/2015, do 1 de outubro, do procedemento administrativo común das administracións públicas. Con todo, convocarase aos interesados ao acto de levantamento das actas previas, mediante citación individual. A relación de parcelas e bens afectados son os enumerados a continuación: Documento datado e asinado dixitalmente na marxe.
UFD DISTRIBUCIÓN ELECTRICIDAD, S. L. SINALAMENTO DE DATA PARA O PAGAMENTO DOS PREZOS XUSTOS POLAS IMPOSICIÓNS DE SERVIDUMES DE PASO PARA A EXECUCIÓN DO PROXECTO DENOMINADO AMPLIACIÓN DE POTENCIA CT BEMIL
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 26/06/2023)

O Xurado de Expropiación de Galicia notificou aos interesados, á empresa beneficiaria da expropiación e a esta xefatura territorial os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar o día 18 de agosto de 2023, ás 12 horas, na casa do Concello de Caldas de Reis como lugar de convocatoria para o pagamento dos prezos xustos das fincas situadas nese concello. A este acto deberá concorrer o Sr. Alcalde, o Secretario do concello, o representante desta xefatura territorial e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao alcalde do Concello de Caldas de Reis para a súa publicación no taboleiro de anuncios da casa do concello, e notificada individualmente aos afectados. Vigo, 4 de abril de 2023 A xefa territorial Beatriz López del Olmo
EXTRACTO DOS ACORDOS ADOPTADOS NA SESIÓN EXTRAORDINARIA DO PLENO DO CONCELLO DE PONTEVEDRA DE DATA 11.09.2023
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 19/09/2023)

Expediente 2023/PLENO/0000013 Asunto Sesión plenaria extraordinaria de setembro 2023 Trámite Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 11.09.2023. ASUNTO RESULTADO Proposta da concelleira de goberno da área de servizos non territorializados relativa á solicitude da declaracion de compatibilidade por actividade privada solicitada por funcionaria do corpo da policía local deste Concello.2023/SOLXENEMPREG/000035 Aprobado Proposta de determinación dos festivos locais para o ano 2024.2023/XENCULT/000008 Aprobado Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). En Pontevedra, na data que consta na sinatura electrónica